b'\n_START_ARTICLE_\nGlukoza\n_START_SECTION_\nEtimologija\n_START_PARAGRAPH_\nGrozdni sladkor je Lowitz leta 1792 odkril v grozdju, odtod njegovo ime. Kemijski naziv glukoza je leta 1838 vpeljal Jean-Baptiste Andr\xc3\xa9 Dumas, Friedrich August Kekul\xc3\xa9 pa je menil, da je zaradi opti\xc4\x8dnih lastnosti molekule ustreznej\xc5\xa1i naziv dekstroza (iz latin\xc5\xa1\xc4\x8dine dexter = desni). V nasprotju z dekstrozo su\xc4\x8de levuloza (fruktoza) polarizirano svetlobo v levo.'